Diari Oficial de la Generalitat Valenciana


Sumari del DOGV 5787, del 18-06-2008 (2008/7246)

RESOLUCIÓ de 18 de febrer de 2008, del conseller de Medi Ambient, Aigua, Urbanisme i Habitatge de data 18 de febrer de 2008, per la qual s'aprova definitivament l'homologació i Pla de reforma interior Palleter del Pla general d'ordenació urbana de València
----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5787

Data del DOGV
:   18-06-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/7246


Data del document
:   18-02-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * València
    * administració local
    * pla d'urbanisme

RESOLUCIÓ de 18 de febrer de 2008, del conseller de Medi Ambient, Aigua, Urbanisme i Habitatge de data 18 de febrer de 2008, per la qual s'aprova definitivament l'homologació i Pla de reforma interior Palleter del Pla general d'ordenació urbana de València [2008/7246]  
Vist l'expedient remés per l'Ajuntament de València que fa referència a l'homologació i Pla de reforma interior Palleter, del Pla general d'ordenació urbana de València, i de conformitat amb els següents,  
Antecedents de fet  
Primer. El Pla de reforma interior Palleter va ser aprovat definitivament per Resolució de 10 de maig de 2002 del conseller d'Obres Públiques, Urbanisme i Transport.  
La Secció Segona de la Sala Contenciosa Administrativa del Tribunal Superior de Justícia de la Comunitat Valenciana, en Sentència 1220/2005 de 17 d'octubre, el declara contrari a dret i anul·la tant el Pla de reforma interior de millora com el Programa d'actuació integrada, per motius que consisteixen fonamentalment en la falta de justificació de la delimitació de la unitat d'execució delimitada pel Pla de reforma interior, i també la incorporació d'alguns sòls dotacionals ja existents.  
Mitjançant l'Acord plenari de data 26 de maig de 2006 va ser aprovat provisionalment el Pla de reforma interior i l'homologació sectorial de conformitat amb el que estableix la sentència 1220/2005, de 17 d'octubre del TSJCV.  
En data 10 de novembre de 2006 té entrada en el Servei Territorial la sol·licitud de l'Ajuntament de València on s'urgeix la seua aprovació definitiva.  
Segon. La documentació remesa inclou Pla de reforma interior el qual consta de memòria informativa, memòria justificativa, plànols d'informació i plànols d'ordenació. S'adjunta a més el document d'homologació.   
Tercer. El Pla de reforma interior té com a objecte delimitar una Unitat d'execució de 5.199,33 m² sòl a fi de garantir el correcte procés d'urbanització dels terrenys afectats per l'obertura del carrer Palleter mitjançant actuació integrada, sense modificar les determinacions d'aprofitament o els usos previstos en el Pla general d'ordenació urbana.  
El PGOU de València preveu l'obertura del carrer Palleter fins a la intersecció amb el carrer Literat Gabriel Miró. Per a això es deixen fora d'ordenació un bon nombre d'edificacions de dues plantes entre mitgeres, i també el carrer Tarazona que deixa de ser vial per a convertir-se en parcel·la edificable.  
La zona en qüestió està qualificada pel PGOU com a ENS 1, amb una alçària màxima de 6 plantes i una edificabilitat fixada per l'aplicació de les ordenances específiques.  
A continuació es descriu la fitxa de planejament i gestió:  
  
Quart. Pel que fa al tema de l'abastiment d'aigua potable es considera que l'article 25.4 del Text refós de la Llei d'aigües, aprovat per Reial decret legislatiu 1/2001 de 20 de juliol, exigeix l'informe de la Confederació Hidrogràfica per als plans urbanístics únicament quan comporten noves demandes de recursos hídrics, cosa que no ocorre en aquest cas, ja que no s'incrementa l'edificabilitat ja prevista en el Pla general, que continua sent la mateixa, en conseqüència, no pot entendre's que aquest projecte comporte una nova demanda de recursos hídrics. No resulta d'aplicació, per tant, l'article 25-4 de la Llei d'aigües.  
Cinqué. La Comissió Territorial d'Urbanisme de València, en sessió celebrada el 23 de gener de 2008, va adoptar l'acord següent:  
"Emetre informe favorable i elevar l'expedient d'homologació i Pla de reforma interior Palleter del Pla general d'ordenació urbana de València a l'Hble. Sr. conseller de Medi Ambient, Aigua, Urbanisme i Habitatge, i proposar la seua aprovació definitiva.  
Per al segellat del projecte, l'Ajuntament haurà de presentar 2 còpies en suport digital i 2 en paper."  
Fonaments de dret  
Primer. El municipi de València disposa de Pla general d'ordenació urbana aprovat definitivament per la Comissió Territorial d'Urbanisme en sessió celebrada el 28 de desembre de 1988, amb diverses modificacions aprovades.  
Segon. La tramitació compleix degudament el que disposa l'article 158.1.A) del Reglament de planejament urbanístic de la Comunitat Valenciana. L'esmentat precepte preveu la possibilitat de no reiterar el tràmit d'informació al públic en un mateix procediment quan s'introduïsquen modificacions en el projecte, encara que siguen substancials, sempre que l'òrgan que atorgue l'aprovació provisional ho notifique als afectats per les modificacions.  
A l'efecte de complir el que disposa l'apartat anterior es presenta en el Servei Territorial d'Ordenació del Territori de València un certificat del secretari que acredita la notificació de l'Acord d'aprovació provisional de 26 de maig de 2006 als titulars cadastrals afectats per l'actuació i a la resta d'interessats que estan en l'expedient.  
Tercer. No hi consta que pretenguen construir habitatge protegit. No obstant això, en tractar-se d'un sòl classificat com a urbà i qualificat de residencial des del planejament general, que al seu torn, no augmenta l'edificabilitat ni canvia l'ús, s'exceptua el que preveu la disposició transitòria primera, apartat 3, de la Llei 16/2005 urbanística valenciana, i la disposició transitòria huitena del Decret 67/2006, pel qual s'aprova el Reglament d'ordenació i gestió territorial i urbanística.  
Quart. Les determinacions contingudes pel que fa a l'ordenació proposada estan degudament justificades per la corporació i responen a l'interés públic local, per la qual cosa es consideren correctes des del punt de vista de les exigències de la política urbanística i territorial de la Generalitat Valenciana, tal com s'arreplega en l'article 40 de la LRAU.  
D'acord amb el que estableix l'acord de la Comissió Territorial d'Urbanisme de València en sessió de 23 de gener de 2008, per al segellat del projecte, l'Ajuntament ha de presentar 2 còpies en suport digital i 2 en paper.  
Cinqué. El conseller de Medi Ambient, Aigua, Urbanisme i Habitatge és l'òrgan competent per a l'aprovació definitiva dels plans generals -i les seues modificacions- de municipis de més de 50.000 habitants, de conformitat amb el que disposa l'article 6. e), per remissió del Decret 162/2007, de 3 d'octubre, del Govern Valencià, pel qual s'aprova el Reglament dels òrgans territorials i urbanístics de la Generalitat.   
Vistos els preceptes legals citats i la resta de general i pertinent aplicació, conforme a l'Acord de la Comissió Territorial d'Urbanisme de València, resolc:  
Aprovar definitivament l'homologació i Pla de reforma interior Palleter del Pla general d'ordenació urbana de València.  
Contra aquesta resolució, que esgota la via administrativa, es podrà interposar recurs potestatiu de reposició davant del conseller de Medi Ambient, Aigua, Urbanisme i Habitatge, en el termini d'un mes comptador des de l'endemà de la notificació d'aquesta, d'acord amb el que estableixen els articles 116.1 i 117.1 de la Llei 4/1999 de modificació de la Llei 30/92, de 26 de novembre, de règim jurídic de les administracions públiques i del procediment administratiu comú; o bé, recurs contenciós administratiu davant de la Sala Contenciosa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la notificació d'aquesta, de conformitat amb el que disposa l'article 46.1 de la Llei 29/1998, de 13 de juliol, reguladora de la jurisdicció contenciosa administrativa. Tot això, sense perjudici que les persones interessades puguen exercir qualsevol altre recurs que consideren oportú.  
València, 18 de febrer de 2008.- El conseller de Medi Ambient, Aigua, Urbanisme i Habitatge: José Ramón García Antón.